Jeg om dagen, du om natten

Jeg om dagen, du om natten (tysk originaltittel: Ich bei Tag und Du bei Nacht er en tysk romantisk komedie fra 1932 regissert av Ludwig Berger med Käthe von Nagy og Willy Fritsch i hovedrollene.

Handling 
Utgangspunktet for filmen er at en ung kvinne og en ung mann leier samme hybel; hun sover der om natten og arbeider som manikyrist om dagen; han er kelner om natten og sover på hybelen om dagen. Til tross for at de aldri møtes, irriterer de hverandre grenseløst. En dag treffes de, uten at noen av dem skjønner at de har møtt den personen de deler hybel med.

Rolleliste
 Käthe von Nagy – Grete
 Willy Fritsch – Hans
 Amanda Lindner – Cornelia Seidelbast
 Julius Falkenstein – herr Krüger
 Elisabeth Lennartz – Trude, Krügers datter
 Albert Lieven – Wolf, Trudes medstudent
 Friedrich Gnaß – Helmut, kinomaskinist
 Anton Pointner – Meyer, bankier
 Eugen Rex – museumsvakt på Schloss Sanssouci
 Ida Wüst – fru Waiser
 Trude Lieske – Gretes kollega
 Gerhard Bienert – politimann
 Karl Hellmer –  kelner
 Rudolf Platte – kelner (som serverer kaker)
 Werner Pledath – sjef i Casanova
 Leo Monosson – sanger i Casanova

Comedian Harmonists gjør også en liten "gjesterolle" i form av at en av deres sanger spilles av på en grammofonplate i filmen.

Musikk i filmen 
«Wenn ich Sonntags in mein Kino geh'...»
sunget av Käthe von Nagy og Willy Fritsch

«Wenn du nicht kommst, dann haben die Rosen umsonst geblüht»
sunget av Willy Fritsch 

«Uns kann keiner»

All musikk komponert av Werner R. Heymann med tekster av Robert Gilbert.

Andre versjoner 
En separat franskspråklig innspilling ble også gjort med regi av Claude Heymann. I denne versjonen, som har tittelen À moi le jour, à toi la nuit, spilte Käthe von Nagy sin rolle om igjen på fransk, mens de fleste andre rollene ble byttet ut med franske skuespillere. Premieren av À moi le jour, à toi la nuit fant sted 23. desember 1932 i Paris. 

Det ble også foretatt en engelskspråklig innspilling med tittelen Early to Bed  i Gaumont British sitt studio i England, hvor Fernand Gravey spilte den mannlige hovedrollen mot Heather Angel. Denne hadde premiere i London den 27. november 1933.

Referanser

Eksterne lenker 
 

Filmer fra 1932
Tyskspråklige filmer
Tyske filmkomedier
Tyske filmer